钦定古今图书集成/理学汇编/学行典/第218卷 > 郑雍
## 钦定古今图书集成/理学汇编/学行典/第218卷 > 郑雍

按《氾水县志》：郑雍，幼失母，事继母赵氏诚敬恳至，一
念不忍违，赵亦抚之若己出，赵故又事继母刘氏亦
如之。刘生三女，妆奁各极美备，将父天福一世囊橐，
倾储营费，雍乐为之供，略不介蒂。兄齐天河宦回，将
祖遗市产并竹川腴地皆收为私物。雍谈笑让之，且
曰：“兄性急，好奢华，勿拂其意，淡泊吾志也。”年十七，继
母尚在，家贫，每自治蔬果以供朝夕。有疾，亲奉汤药，
假寐以候起居。邑人俱贤之，尝遗以果殽、布帛、油炭
之类，翼其孝